ابني عمره 9 أشهر ، أتعب جدًّا لأن يأكل ، أظل أجري وراه ، والمشكلة أنه لا يحب إلا الزبادي ، ماذا أفعل ؟


 هو في نقط كثير في موضوع الأكل ده ..

 أولا ممكن يكون بيسنن فملوش مزاج للأكل ..

 ممكن يكون اتعود على الزبادي وبقيت الأكلات اتقدمتله طعمها مش عاجبه .. 

فأنت الحل تقدميله الأكل بشكل مختلف .. الخضار بدل ما يتسلق ويتهرس ممكن تعمليه صوابع سوتيه وتعصريله عليه برتقال يديله نكهة وطعم .. جربي تضيفي موز وتفاح والحاجات المسكرة دي في أكله ..

 لو غلبتي ضيفي بعض المكونات على الزبادي (قطع فاكهة أو خضار) .. 

جربي تسيبيه ياكل لوحده ويعك .. 

غنيله وهو بياكل عشان تبقي لحظات حلوة بالنسباله .. 

متبقيش متنشنة ولو مكالش مرة أو اثنين مش هيجرا حاجة .. 

المهم يحب فكرة الأكل ومتغصبيش عليه خالص عشان ميطلعش بيكره الأكل أو يطلع بياكل فوق طاقته ، الحالتين وحشين :)

أسماء عبد الحميد Asmaa AbdelHamid